Sorin Cîmpeanu vrea ca toți elevii din anii terminali să se întoarcă în bănci. Anunțul ministrului Educației.
Sorin Cîmpeanu propune ca elevii din anii terminali să se întoarcă în bănci. Numărul de îmbolnăviri din școli este de zece ori mai mic decât media generală. Elevii susțin propunerea ministrului și spun că ar fi un pas spre normalitate.
Ministrul Educației, Sorin Cîmpeanu, vrea să readucă la școală în formulă completă toți elevii din clasa a VIII-a și a XII-a."Atâta vreme cât școala s-a derulat cu prezență fizică înaintea vacanței de primăvară, Ministerul Educației a monitorizat permanent numărul de îmbolnăviri din școli. Acesta este de zece ori mai mic decât media generală", a declarat Sorin Cîmpeanu, ministrul Educației.Ministrul spune că a solicitat teste non-invazive pentru elevi și profesori. Acestea vor fi făcute când există simptome sau când sunt contacți ai unui caz confirmat la școală. Sabina este elevă în clasa a-XII-a și este nerăbdătoare să revină la ore."Dacă ne-am întoarce fizic cred că ar fi, de fapt, primul pas spre normalitate. Ne-ar prinde bine, având în vedere că se apropie examenele naționale, adică, cumva, ne reintrăm în ritmul pe care îl aveam până la momentul martie 2020", a menționat Sabina Spătaru, elevă.